b'\n_START_ARTICLE_\nTarptautinis pedagogo pa\xc5\xbeym\xc4\x97jimas\n_START_PARAGRAPH_\nTarptautinis pedagogo pa\xc5\xbeym\xc4\x97jimas (angl. International Teacher Identity Card, ITIC) \xe2\x80\x93 tarptautinis pedagogo (d\xc4\x97stytojo) pa\xc5\xbeym\xc4\x97jimas. I\xc5\xa1duodamas bet kuriam asmeniui, dirban\xc4\x8diam pedagogin\xc4\xaf darb\xc4\x85, nepriklausomai nuo jo am\xc5\xbeiaus. Veikia kaip nuolaid\xc5\xb3 kortel\xc4\x97 bei suteikia kit\xc5\xb3 privilegij\xc5\xb3 jos tur\xc4\x97tojams. Kortel\xc4\x97 suteikia nuolaidas daugiau kaip 100 pasaulio valstybi\xc5\xb3.\n_START_SECTION_\nIstorija\n_START_PARAGRAPH_\n1968 m. \xc4\xafkurta ISIC asociacija, tarptautin\xc4\x97 ne pelno siekianti asociacija, koordinuoja studentams ir mokiniams skirtus ISIC ir pedagog\xc5\xb3 ITIC pa\xc5\xbeym\xc4\x97jimus, j\xc5\xb3 platinim\xc4\x85 ir pl\xc4\x97tr\xc4\x85 pasaulyje. J\xc4\x85 \xc4\xafk\xc5\xabr\xc4\x97 tarptautin\xc4\x97 student\xc5\xb3 kelioni\xc5\xb3 konfederacija ISTC, skatinanti tarpkult\xc5\xabrin\xc4\xaf supratim\xc4\x85 ir didinanti jaun\xc5\xb3 \xc5\xbemoni\xc5\xb3 bei akademin\xc4\x97s bendruomen\xc4\x97s galimybes keliauti.'